-
ӘЙТЕР СҮЗЕҢНЕ "ТATAR СҮЗЕ"НДӘ ӘЙТ! Татар телен яхшы белүче, чыгыш ясарга яратучы яки сәхнәгә чыгарга хыялланучы кешеләр өчен "ТATAR сүзе" бәйгесе – шәп мөмкинлек.
-
«КҮҢЕЛДӘ ҺАМАН ЯЗ» 23 сентябрь көнне Казанда композитор, пианист, педагог, РСФСРның Атказанган сәнгать эшлеклесе, СССРның Халык артисты Рөстәм Яхин истәлегенә багышланган иҗат кичәсе һәм «Күңелде һаман яз» дип исемләнгән концерт узачак.
-
2022 елда пенсияләр индексацияләнәчәк Эшләмәүче пенсионерларга картлык буенча бирелүче пенсия еллык инфляция күләменнән күбрәккә артачак.
-
ФАҖИГАЛЕ ҖӘЙ: БЕР МЕҢНӘН АРТЫК БАЛА ҺӘЛАК БУЛГАН! 2021 елның июнь - августында Россиядә 1 053 бала һәлак булган.
-
17 яшьлек кыз тереләй янып үлгән Татарстан юлында фура белән бәрелешкәннән соң машинага ут капкан.
-
К.Тинчурин исемендәге Х халыкара заман милли драматургиясе фестивале үтте 15-19 сентябрь көннәрендә К. Тинчурин исемендәге Татар дәүләт драма һәм комедия театрында Кәрим Тинчурин исемендәге Х халыкара заман милли драматургиясе фестивале узды.
-
Тинчурин театры яңа 88 нче сезонын башлап җибәрде! 15 нче сентябрь көнне бөек драматург, актер һәм режиссер Кәрим Тинчурин туган көндә – Кәрим Тинчурин исемендәге татар дәүләт драма һәм комедия театры «Полиционер» спектакле белән 88 нче яңа сезонын ачты!
-
"ТУФАН САМАВЫРЫ"НДА КУНАКТА - ЙОЛДЫЗ ШӘРАПОВА Бүген "Идел" журналының Инстаграмында туры эфирда "Туфан самавыры" проектының чираттагы чыгарылышы күрсәтелде.
-
НАРКОТИКЛАРГА - ЮК
"Кәлам Шәриф. Мәгънәви тәрҗемә" басмасы аудиоформатта дөнья күрде
Татарстан мөфтияте "Кәлам Шәриф. Мәгънәви тәрҗемә" басмасының аудиоверсиясен әзерләп чыгарды. Халык арасында зур популярлык казанган хезмәт "Хозур" нәшрият йортының "Азан" радиосында яздырылды, дип хәбәр итә Татарстан Диния нәзарәте.
40 сәгатьлек аудиоязманы танылган телевидение алып баручысы, журналист Илдар Кыямов укыды. Хәзерге вакытта "Азан" радиосы командасы нәзарәтнең рус телендә дөнья күргән "Калям Шариф. Перевод смыслов" басмасының аудиоверсиясен дә әзерләү белән мәшгуль. Моннан тыш, "Хозур" нәшрияты Коръәннең мәгънәви тәрҗемәләрен төрле зурлыкта, шул исәптән кесә форматында да әзерләргә ниятли.
"Кәлам Шәриф. Мәгънәви тәрҗемә" һәм "Калям Шариф. Перевод смыслов" фундаменталь хезмәтләре ТР мөселманнары Диния нәзарәте тарихында Коръән мәгънәләренең үзе әзерләгән беренче тәрҗемәләре. Алар узган елны – Татарстанда игълан ителгән Тәфсир елы кысаларында дөнья күрде.
Әлеге тәрҗемә квалификацияле белгечләр – хафизлар, кыйраәт, фикъһе, гакыйдә буенча галимнәр, рус, татар һәм гарәп телләрен яхшы белгән филологларның җиде ел дәвамында башкарган коллектив эшчәнлек нәтиҗәсе булып тора. Коръән мәгънәләренең ТР мөселманнары Диния нәзарәте әзерләгән тәрҗемәсе үзенең төгәллеге белән аерылып тора һәм Кәлам Шәрифнең төп нөсхәсенең (оригиналының) лексик составына мөмкин кадәр якын итеп китерелә. Бу исә укучыны мәгънәви ялгышлардан саклый.
Коръәнне шундый рәвештә татар һәм рус телләренә күчерү укучыга аның сүзгә-сүз тәрҗемәсен дә, Изге Китапның тексты иңдерелгән, укылган һәм язылган тарихи-мәдәни шартларын, теленең нечкәлекләрен, төптә яткан мәгънәсен һәм метафораларын да ирештерергә мөмкинлек бирә. ТР мөселманнары Диния нәзарәтенең Коръән мәгънәләре тәрҗемәсе тексты турында уңай бәяләмәләр мөфтиләрдән, башка тәфсирләр авторларыннан, тел галимнәреннән, әдәбият, ислам белгечләреннән, Татарстан һәм Россиянең иҗтимагый оешмаларыннан, Диния нәзарәтләреннән алынды.
Иң мөһим һәм кызыклы язмаларны Татмедиа Telegram-каналында укыгыз